વડાપ્રધાન મોદીએ પોતાના સંબોધનમાં સ્વચ્છ ભારત અભિયાન, સ્કુલોમાં બાળકીઓ માટે અલગ શૌચાલય બનાવવા ઉપરાંત આગામી ૧૦૦૦ દિવસોમા દેશના ૧૮૦૦૦ ગામોમાં વીજળી આપવાની વાત કરી હતી. તેમણે કહ્યું હતું કે પ્રગતિની ગતિ એટલી ઝડપી છે કે ટુંક સમયમાં આના ફળ મળવા લાગી જશે. વિશ્વના દેશો ભારતને તકોથી ભરપુર દેશ તરીકે ગણે છે. મોદીએ આ સંબંધમાં ભારતમાં કારોબાર કરવાની સરળતાના પગલાનો પણ ઉલ્લેખ કર્યો હતો. વર્ષ ૨૦૧૯ સુધી તમામ ભારતીયોને વીજળી મળે તેવા આયોજન સાથે તેઓ આગળ વધી રહ્યા છે.